EkBass/fiwiki-20250220-pages-articles huggingface dataset:
Regentti

Regentti (, hallitseva) tarkoittaa hallitsijaa, hallituksen hoitajaa tai sijaishallitsijaa. Sijaishallitsija hoitaa kruunun vakinaisen haltijan tehtäviä tämän ollessa alaikäinen, pitkään sairaana, mielenvikainen tai matkoilla. Regentti-nimitystä käytetään erityisesti Orléansin herttua Filipistä, joka vuosina 1715–1723 sijaishallitsijana johti Ranskan hallitusta Ludvig XV:n puolesta tämän ollessa alaikäinen.Otavan Iso tietosanakirja 7, Otava 1964, hakusana regentti. Sijaishallitsijana saattaa toimia jopa hallitsijasukuun kuulumaton henkilö. Näin kävi esimerkiksi Espanjassa 1841–1843, kun kenraali Baldomero Espartero toimi Isabella II:n sijaishallitsijana ja holhoojana. Regentiksi voidaan kutsua myös valtionhoitajaa, jolla on kuninkaallista valtaa, vaikka hän ei itse omistakaan kruunua.Svenska uppslagsbok, Förlagshuset Norden 1952, hakusana regent. ==Regenttimaisteri== Regenttimaisteri on historiallinen kunnianosoitus, jonka Cambridgen ja Oxfordin yliopistot myönsivät maistereille aluksi vuoden, myöhemmin viiden vuoden kuluttua loppututkinnosta.The Oxford english dictionary, Clarendon Press 1989, ISBN 0-19-861186-2, hakusana regent. ==Regenttikuva== Regenttikuva (holl. Regentenstuk) on Alankomaiden 1500- ja 1600-luvun taiteessa esiintyvä ryhmämuotokuva, joka esittää jonkin ammattikunnan tai järjestön johtomiehiä.Annukka Aikio & Rauni Vornanen: Uusi sivistyssanakirja, Otava 1979, ISBN 951-1-06288-3, hakusana regenttikuva. ==Katso myös== *Sijaishallitus ==Lähteet== == Aiheesta muualla == Luokka:Hallitsijat Luokka:Monarkia
Monolatria

Monolatria (kreikkaa: , monos, yksi; , latreia, palvonta) viittaa uskontoon, jossa tunnustetaan useiden jumalien olemassaolo, mutta palvotaan vain yhtä jumalaa. Monolatria eroaa henoteismistä siinä, että monolatriassa muiden jumalien ei katsota olevan palvonnan arvoisia, vaikkakaan niiden olemassaoloa ei kielletä, kun taas henoteismissä keskitytään yhden jumalaan palvontaan, vaikkakin myönnetään, että myös muut jumalat saattavat olla palvonnan arvoisia. Joidenkin tutkijoiden mukaan monolatria on näkyvissä muun muassa varhaisessa Vanhan testamentin juutalaisuudessa, ja Mooses olisi ollut ennemmin monolatristi kuin monoteisti. Tällöin juutalaisessa uskossa yhteen Jumalaan ei olisi ollut kyse niinkään siitä, onko Jahve ainoa olemassa oleva jumala, vaan siitä, onko olemassa toista sellaista jumalaa kuin Jahve.Eakin, Frank E., Jr. The Religion and Culture of Israel (Boston: Allyn and Bacon, 1971), 70 and 263.Eakin, Frank E., Jr. The Religion and Culture of Israel (Boston: Allyn and Bacon, 1971), 107 and 108.Scullion, John J., "God (OT)", teoksessa David Noel Freedman, ed., The Anchor Bible Dictionary, six volumes (New York: Doubleday, 1992), 2:1042.McKenzie, John, "Aspects of Old Testament Thought", teoksessa Raymond E. Brown, Joseph A. Fitzmyer, and Roland E. Murphy, eds., The New Jerome Biblical Commentary (New Jersey: Prentice Hall, 1990), 1287, S.v. 77:17. == Lähteet == Luokka:Polyteismi
Jasse Jalonen

Jasse Michael Jalonen (s. 18. heinäkuuta 1973 Turku) on entinen suomalainen jalkapalloilija ja jalkapallovalmentaja. Hän oli pelipaikaltaan keskikenttäpelaaja. Jalonen edusti uransa aikana Turun Palloseuraa (1992–1995, 2000–2001), Myllykosken Palloa (1996–1997), tallinnalaista FC Floraa (1997), KTP:tä (1998) ja Vaasan Palloseuraa (1999).http://national-football- teams.com/v2/player.php?id=23105 Suomen maajoukkueessa Jalonen pelasi kuusi ottelua.http://www.playerhistory.com/player/23073/ ÅIFK:n valmentajana hän luotsasi joukkueen yhdessä Jani Keulan kanssa sarjaporrasta ylemmäs kauden 2007 päätteeksi.http://www.turunsanomat.fi/urheilu/?ts=1,3:1006:0:0,4:6:0:1:2008-04-10,104:6:532400,1:0:0:0:0:0: ==Lähteet== Luokka:Suomalaiset jalkapalloilijat Luokka:Suomalaiset jalkapallovalmentajat Luokka:Vuonna 1973 syntyneet Luokka:Elävät henkilöt
Hunajavahakas

Hunajavahakas (Hygrocybe reidii) on kuperalakkinen ja oranssinpunainen sekä kellertäväreunainen vahakaslaji. Sen heltat ovat kullankeltaiset. Jalkakin on kullankeltainen. Malto on kellertävää. Maku on mieto mutta vahakas ei ole ruokasieni. Se kasvaa niityillä ja metsissä. Hunajavahakas on usein sekoitettu mesivahakkaaseen (Hygrocybe marchii). == Lähteet == Luokka:Helovahakkaat
Napavahakas

Napavahakas (Gloioxanthomyces vitellinus, syn. Hygrocybe vitellina) on kupera tai laakealakkinen kirkkaankeltainen vahakaslaji. Sen jalka on lakin värinen. Heltat ovat kirkkaankeltaiset. Malto on keltaista eikä laji ole ruokasieni. Sieni kasvaa niityillä. IUCN on luokitellut lajin erittäin uhanalaiseksi. Napavahakas ei ole suomalainen laji. == Lähteet == Luokka:Hygrophoraceae
Väinämöisen paluu

Väinämöisen paluu on Petri Hiltusen luoma sarjakuva. Sarjakuva ilmestyy monissa sanomalehdissä. Sarjakuva kertoo Väinämöisestä, joka palaa 2000-luvun Suomeen ja joutuu tutustumaan nykyajan ihmeisiin. Sarjakuvassa on lisäksi runsaasti viittauksia Kalevalan tarinoihin. == Albumit == * * * * * * * * * == Aiheesta muualla == * Esittelyssä albumit. Luokka:Suomalaiset sarjakuvat Luokka:Strippisarjakuva Luokka:Fantasiasarjakuvat Luokka:Väinämöinen
Ahovahakas

Ahovahakas (Hygrocybe ceracea) on kupera tai laakealakkinen kirkkaankeltainen tai oranssi vahakaslaji. Sen jalka on lakin värinen. Malto on kellertävää, eikä sieni haise tai tuoksu miltään. Sientä pidetään syötävänä. Sen heltat ovat keltaiset. Sieni kasvaa lyhytruohoisilla niityillä ja laitumilla. Se on Suomessa melko yleinen. Sitä tavataan Euroopassa ja Pohjois-Amerikassa. Laji muistuttaa jossain määrin keltavahakasta (Hygrophorus chlorophana). == Lähteet == Luokka:Helovahakkaat
Setrivahakas

Setrivahakas (Cuphophyllus russocoriaceus, syn. Hygrocybe russocoriacea) on kupera tai laakealakkinen navallinen vahakaslaji. Lakki on väriltään ruskeankeltainen tai kermanvalkoinen. Sienen heltat ovat harvassa ja väriltään kellanvalkoiset. Jalka on lakin värinen. Sieni tuoksuu hiukan setripuulta. Se kasvaa Suomessa myöhään syksyllä harvinaisena Koillismaalle asti. == Lähteet == Luokka:Hygrophoraceae
Juha Tuomi

Juha Tuomi (s. 7. marraskuuta 1989) on suomalainen jalkapalloilija, jolla ei tällä hetkellä ole sopimusta minkään seuran kanssa. Tuomi siirtyi FC Lahteen kaudelle 2008 FC Reippaasta. Hän debytoi liigassa 25. toukokuuta 2008 Jaroa vastaan pelatussa ottelussa. Tuomi on pelannut myös Suomen nuorisomaajoukkueissa. 15\. toukokuuta 2009 Suomen alle 21-vuotiaiden maajoukkueen päävalmentaja Markku Kanerva valitsi Tuomen 40:n pelaajan ehdokaslistalle, josta valitaan lopullinen alle 21-vuotiaiden joukkue 15. kesäkuuta - 29. kesäkuuta Ruotsissa pelattavaan EM-lopputurnaukseen. Huhtikuussa 2014 Tuomi teki sopimuksen FC Hämeenlinnan kanssa. Tuomi joutui jättämään Hämeenlinnan vain neljän ottelun jälkeen siviilikiireiden vuoksi. Tuomi torjui pelaamissaan otteluissa kaksi voittoa ja kaksi tappiota sekä yhden nollapelin. == Lähteet == == Aiheesta muualla == * Juha Tuomi Veikkausliigan sivuilla Luokka:Suomalaiset jalkapallomaalivahdit Luokka:Vuonna 1989 syntyneet Luokka:Elävät henkilöt
Neidonvahakas

Neidonvahakas (Cuphophyllus virgineus) on kupera tai laakealakkinen lumivalkoinen tai kellanvalkoinen sienilaji. Heltat ovat valkoiset. Jalka on ontto ja vaalea. Sieni on syötävä. Se kasvaa laitumilla ja metsäniityillä sammalen seassa melko yleisenä. == Lähteet == Luokka:Hygrophoraceae
Rustovahakas

Rustovahakas (Gliophorus laetus, syn. Hygrocybe laeta) on kellomainen tai laakea navallinen oranssinruskea vahakaslaji. Lakissa voi myös olla nuorissa sienissä harmaanvihertävää sävyä. Sienen heltat ovat aluksi harmaanvaaleat ja vanhemmiten oranssinkeltaiset. Jalka on limainen, oranssinruskea tai nuorissa sienissä harmaanvihertävä. Sieni kasvaa sammaleisilla laitumilla ja metsäaukeilla melko yleisenä. == Lähteet == Luokka:Hygrophoraceae
Suippuvahakas

Suippuvahakas (Hygrocybe acutoconica, syn. Hygrocybe persistens) on aluksi kartiomainen ja vanhemmiten laakea vahakaslaji. Vanhemmitenkin lakki voi olla koholla. Sienen lakki on tahmea ja oranssinpunainen tai kellanpunainen. Heltat ovat keltaiset tai kellanoranssit. Jalka on oranssinkeltainen. Sieni kasvaa laidunmailla kalkkialueilla. Se on Etelä- ja Keski-Suomessa melko yleinen. == Lähteet == Luokka:Helovahakkaat
Estudiantes

Estudiantes () tarkoittaa seuraavia asioita: * AC Estudiantes, suomalainen futsalseura * Club Estudiantes, espanjalainen koripalloseura * Club Estudiantes de La Plata, argentiinalainen jalkapalloseura.
Ribot

Ribot on seuraavien henkilöiden sukunimi: * Alexandre Ribot (1842–1923), Ranskan pääministeri * Marc Ribot (s. 1954), yhdysvaltalainen muusikko * Théodule Ribot (1839–1916), ranskalainen psykologi.
Newell’s Old Boys

Club Atlético Newell's Old Boys on jalkapalloseura Rosarion kaupungista Santa Fen maakunnasta, Argentiinasta. Newell's Old Boysin perustivat Rosarion englantilaisen lukion entiset oppilaat. Seuran nimi tulee koulun rehtorista ja jalkapallovalmentajasta Isaac Newellistä, ja pelipaidan värit musta ja punainen Englannin ja Saksan lippujen väreistä. Newellin vaimo oli saksalainen. Seuran pitkäaikainen paikallisvastustaja on Rosario Central. Historiansa aikana joukkue on voittanut Argentiinan mestaruuden viidesti. Metropolitano-mestaruuden se voitti kolmesti (1974, 1987/88 ja 1990/91), joskin viimeisen virallisesta asemasta on kiistelty. Lisäksi joukkue on voittanut kevätkauden clausura-mestaruuden 1992 ja syyskauden apertura- mestaruuden 2004. Kansainvälisellä tasolla seura on ollut Copa Libertadoresin loppuottelussa 1988 ja 1992, molemmilla kerroilla häviävänä osapuolena. Menestystään paremmin Newell's Old Boys tunnetaan erinomaisena kasvattajaseurana, joka on tuottanut lukuisia huippupelaajia isommille seuroille Euroopan huippusarjoihin. Tunnettuja seuran kasvatteja ovat muiden muassa Gabriel Batistuta, Abel Balbo, Jorge Valdano, Américo Gallego, Mario Zanabria, Gustavo Dezotti, Roberto Sensini, Walter Samuel, Mauricio Pochettino, René Pontoni, Gerardo Martino, Ángel Perucca, Gabriel Heinze, Maxi Rodriguez ja Lionel Messi. Myös Diego Maradona pelasi joukkueessa urallaan vuosina 1993-94. Seura tunnetaan lempinimellä "Los Leprosos", spitaaliset. Nimi tulee 1920-luvulla lepraparantolan puolesta pelatusta hyväntekeväisyysottelusta. ==Aiheesta muualla== * Virallinen sivu Luokka:Argentiinalaiset jalkapalloseurat Luokka:Santa Fen maakunta
Projekti 667B

Projekti 667B "Murena" () oli Neuvostoliiton laivaston ballistisin ohjuksin varustettujen ydinsukellusveneiden muodostama alusluokka. Ne rakennettiin kylmän sodan aikana kuljettamaan kahtatoista R-29 SLBM-ohjusta. == Suunnittelu == Uuden ohjuksen kantomatkan ansiosta veneet voivat jäädä merelle Neuvostoliiton rannikkovesille Barentsin- ja Norjanmerille. Luokan kehitys hyväksyttiin 1965 ja ensimmäinen alus K-279 liitettiin Neuvostoliiton Pohjoiseen laivastoon 22. joulukuuta 1972. Luokan veneitä rakennettiin 18.Gardiner, Robert s. 404 == Alukset == Kaikki Delta I -luokan sukellusveneet on poistettu käytöstä ja romutettu. == Lähteet == * === Viitteet === Luokka:Neuvostoliiton laivaston sukellusveneet Luokka:Sukellusveneluokat
Samothráki

Samothráki (), antiikin Samothrake (; ), on Kreikan saari, joka kuuluu Pohjoisen Egean saarten saariryhmään. Saaren pinta-ala on 178 neliökilometriä ja asukasluku 2 859 (vuonna 2011). Hallinnollisesti Samothráki kuuluu Samothrákin kuntaan, Évroksen alueyksikköön ja Itä-Makedonian ja Traakian alueeseen. Saaren pääkylä on Samothrákin kylä. == Maantiede == Samothráki sijaitsee Välimereen kuuluvan Egeanmeren pohjoisosassa Länsi-Traakian edustalla. Se on yksi pohjoisimpia Kreikan suurista saarista Thásoksen ohella. Samothrákin lähimmät suuremmat saaret ovat Turkille kuuluva Imbros (Gökçeada) eteläkaakossa sekä Kreikan Límnos lounaassa. Thásos sijaitsee hieman kauempana lännessä. Etäisyys mantereelle on noin 21 meripeninkulmaa (noin 39 kilometriä). Samothrákin pituus on noin 21 kilometriä ja leveys noin 13 kilometriä. Saari on vuoristoinen ja sen korkein kohta on Sáos eli Fengári (1 611 metriä). === Hallinto, kaupungit ja kylät === Samothráki kuuluu hallinnollisesti Samothrákin kuntaan, johon ei kuulu muita saaria. Saaren suurimmat asutukset ovat Kamariótissa (1 069 asukasta), Samothrákin kylä eli Chóra (653), Lákkoma (317), Alónia (291), Profítis Ilías (189) ja Thérma (106). (Katso myös: Luettelo Samothrákin kunnan kylistä.) == Historia == === Antiikki === Kreikkalaisessa mytologiassa Samothrákin korkea Sáos-vuori eli Saoke-vuori oli paikka, jonka huipulta Poseidon seurasi Troijan sotaa.Homeros: Ilias 13.12. Antiikin aikana Samothraken saarta asuttivat ensin muinaiset traakialaiset, kunnes aiolialaiset tai joonialaiset asuttivat sen joskus 700–500-luvuilla eaa. Perinteisen näkemyksen mukaan saaren kaupunki Samothrake olisi ollut samoslaisten siirtokunta, ja tästä saari sai nimensä ”Traakialainen Samos”. Kaupunki sijaitsi saaren pohjoisosassa nykyisen Palaiópolin kylän paikalla. Saari oli vauraimmillaan 500-luvulla eaa. ja siitä kehittyi seuraavalla vuosisadalla merkittävä uskonnollinen kulttikeskus. Sen Suurten jumalten pyhäkköalueella toimi Samothraken mysteerikultti, joka oli omistettu niin kutsutuille Suurille jumalille (mm. Suuri äitijumalatar, Kybele ja kabiirit) ja joka oli antiikin Kreikan merkittävin mysteerikultti Eleusiin mysteerien jälkeen. Kulttialue tuhoutui 500-luvulla jaa. Pyhäkköalueelta löydettiin 15. huhtikuuta 1863 tunnettu voitonjumalatar Niken patsas, joka nimettiin Samothraken Nikeksi. == Lähteet == == Aiheesta muualla == *
Wienin filharmonikkojen uudenvuoden konsertti

Wienin filharmonikkojen uudenvuoden konsertti () on joka vuosi uudenvuodenpäivänä 1. tammikuuta järjestettävä klassisen musiikin konsertti, joka pidetään Wienin musiikkiystävien seuran konserttitalon Suuressa musiikkiyhdistyssalissa Wienissä Itävallassa. Konsertissa Wienin filharmonikot esittää itävaltalaisen Straussin säveltäjäsuvun musiikkia, mutta myös muiden itävaltalaissäveltäjien teoksia. Uudenvuoden konsertti on järjestetty vuodesta 1941, ja Itävallan yleisradioyhtiö ORF on televisioinut sen 1950-luvulta alkaen. Televisiointia seurasi esimerkiksi vuonna 2012 ympäri maailman 72 maassa arvion mukaan 50 miljoonaa ihmistä.Vienna's New Year's concert to broadcast to 72 countries Suomessa konsertin esittää Yleisradio. == Kapellimestarit == Wienin filharmonikoilla ei ole pysyvää kapellimestaria, joten konsertin johtajina ovat aina toimineet vierailevat kapellimestarit. Ensimmäisen konsertin, kylläkin uudenvuoden aattona 31. joulukuuta 1939 johti itävaltalainen kapellimestari Clemens Krauss. Vuoden ja vuorokauden kuluttua 1. tammikuuta 1941 hän johti myös ensimmäistä varsinaista uudenvuoden konserttia ja toimi konserttien kapellimestarina vuoteen 1954, lukuun ottamatta kahden vuoden taukoa, jolloin hän oli liittoutuneiden asettaman tutkinnan kestäneessä kiellossa (ilmeni kuitenkin, että hän auttoi juutalaisia pakenemaan natsien käsistä). Kraussin jälkeen filharmonikkojen konserttimestari Willi Boskovsky johti konsertteja neljännesvuosisadan ajan, uudestavuodesta 1955 uuteenvuoteen 1979. Häntä seurasi Wienin valtionoopperan ylikapellimestari Lorin Maazel uuteenvuoteen 1986 asti. Vuodesta 1987 konsertin kapellimestari on vaihtunut joka vuosi, ja tehtävässä ovat vierailleet lukuisat maailman huippukapellimestarit. * Clemens Krauss (1939, 1941–1945, 1948–1954) * Josef Krips (1946–1947) * Willi Boskovsky (1955–1979) * Lorin Maazel (1980–1986, 1994, 1996, 1999, 2005) * Herbert von Karajan (1987) * Claudio Abbado (1988, 1991) * Carlos Kleiber (1989, 1992) * Zubin Mehta (1990, 1995, 1998, 2007, 2015"Zubin Mehta dirigiert Neujahrskonzert 2015", Der Standard 31.12.2013 ) * Riccardo Muti (1993, 1997, 2000, 2004, 2018, 2021,2025) * Nikolaus Harnoncourt (2001, 2003) * Seiji Ozawa (2002) * Mariss Jansons (2006, 2012, 2016) * Georges Prêtre (2008, 2010) * Daniel Barenboim (2009, 2014, 2022"Barenboim dirigiert Neujahrskonzert 2014", Der Standard ) * Franz Welser-Möst (2011, 2013 , 2023) * Gustavo Dudamel (2017Dudamel leitet Neujahrskonzert 2017 Wien, ORF ) * Christian Thielemann (2019, 2024) * Andris Nelsons (2020) == Lähteet == == Aiheesta muualla == * Wiener Philharmoniker: Das Neujahrskonzert | The New Year's Concert | ニューイヤーコンサート * Gesellschaft der Musikfreunde in Wien: Großer Musikvereinssaal | 楽友協会大ホール Luokka:Musiikkitapahtumat Luokka:Wienin kulttuuri Luokka:Itävallan tapahtumat
Kadrioru staadion

right|250pxKadrioru staadion on yleisurheilu- ja jalkapallostadion Virossa. Se sijaitsee Tallinnassa ja tarkemmin sanottuna Kadriorgissa. Stadion on avattu vuonna 1926. Se toimii paikallisen jalkapallon pääsarjaseuran FC Levadian kotistadionina. Lisäksi se on ollut aiemmin Viron jalkapallomaajoukkueen kotikenttä. Stadionin katsojakapasiteetti on 4 750. ==Stadionennätykset== Miehet Naiset Laji Urheilija Tulos Pvm Urheilija Tulos Pvm 100 m Michael Kee 10,0 2.7.1976 Silke Gladisch 11,08 21.6.1986 200 m Jaysuma Saidy Ndure 20,25 22.7.2007 Heike Drechsler 22,13 22.6.1986 400 m Davian Clarke 45,27 16.8.2005 Olga Vladõkina 49,76 21.6.1986 800 m Curtis Robb 1.45,73 9.6.1996 Sigrun Wodars 1.57,98 22.6.1986 ==Aiheesta muualla== * Stadionin kotisivut Luokka:Viron jalkapallostadionit Luokka:Viron yleisurheilu Luokka:Tallinnan rakennukset ja rakennelmat Luokka:Tallinnan urheilu
Arvo Jankko

Arvo Voldemar Jankko (21. toukokuuta 1885 Jääski – 19. kesäkuuta 1921) oli suomalainen jääkäriluutnantti. Hänen vanhempansa olivat nimismies Voldemar Johannes Jankowsky ja Klara Aleksandra Herckman.Suomen jääkärien elämäkerrasto 1938Suomen jääkärien elämäkerrasto 1975 ==Opinnot== Jankko kävi neljä luokkaa Viipurin suomalaista yhteiskoulua ja Kuopion teollisuuskoulun vuosina 1905–1907. ==Jääkärikausi== Jankko toimi piirtäjänä Helsingissä ennen liittymistään vapaaehtoisena Saksassa sotilaskoulutusta antavaan jääkäripataljoona 27:n pioneerikomppaniaan 21. maaliskuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella Riianlahdella ja Schmardenissa sekä Aa-joella. Jankko osallistui vuonna 1917 Polangenissa järjestetyille erikoiskursseille (pommarikurssi). Pataljoonan kotiuduttua helmikuussa 1918 Jankko joutui jäämään sairaalahoitoon Libaun sotilassairaalaan Saksaan, hänellä todetun keuhkotaudin takia. ==Suomen sisällissota== :Katso myös: Suomen sisällissota Jankko saapui takaisin Suomeen 10. kesäkuuta 1918 ja astui armeijan palvelukseen vääpeliksi ylennettynä ja hänet sijoitettiin Suomen valkoiseen kaartiin, jossa toimi koulutusaliupseerina eri komppanioissa. Valkoisesta kaartista hänet siirrettiin 12. heinäkuuta 1918 Pioneerikoulutuspataljoonaan ja myöhemmin Pioneeripataljoona n:o 2:een. Armeijasta hän erosi 20. toukokuuta 1919 ja liittyi suojeluskuntajärjestöön ja hänet sijoitettiin paikallispäälliköksi Liperin suojeluskuntaan, missä hän toimi 31. toukokuuta 1920 saakka. Hänet haudattiin Liperiin. ==Lähteet== *Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. *Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. ===Viitteet=== Luokka:Jääkärit Luokka:Vuonna 1885 syntyneet Luokka:Vuonna 1921 kuolleet
Roberto Sensini

Roberto Néstor Sensini (s. 12. lokakuuta 1966 Arroyo Seco) on argentiinalainen jalkapalloilija ja jalkapallovalmentaja. Peliurallaan hän pelasi puolustajana. Myöhemmin Sensini on toiminut italialaisen Udinesen sekä argentiinalaisten Estudiantesin, Newell's Old Boysin, Club Atlético Colónin ja Atlético de Rafaelan päävalmentajana. == Pelaajaura == Sensini pelasi lähes koko uransa Italiassa. Hän aloitti uransa kotimaassaan Newell's Old Boysissa, missä voitti Argentiinan mestaruuden kauden 1987/1988 päätteeksi. Vuonna 1989 Sensini siirtyi Serie A -seura Udineseen. Hän pelasi viiden kauden ajan. Vuonna 1994 hän siirtyi Parmaan, missä pelasi suurimman osan urastaan aina vuoteen 2002 saakka. Kauden 1999/2000 hän tosin vietti roomalaisseura Laziossa ja pääsi juhlimaan joukkueen kanssa Italian mestaruutta. Parmassa Sensini voitti urallaan UEFA Cupin vuosina 1995 ja 1999, Italian cupin vuosina 1999 ja 2002. Sensini palasi vielä kolmeksi kaudeksi Udineseen ennen lopettamistaan vuonna 2005. Argentiinan maajoukkueessa Sensini pelasi urallaan 59 ottelua. Hän oli mukana joukkueessa MM-kilpailuissa vuosina 1990 (hopeaa), 1994 ja 1998. Copa Américassa hän pelasi vuonna 1989. Hän oli mukana myös 1996 Atlantan olympiakisojen hopeajoukkueessa. == Valmentajaura == Helmikuussa 2006 Sensini nimettiin Udinesen päävalmentajaksi potkut saaneen Serse Cosmin tilalle. Tulokset eivät kuitenkaan parantuneet ja Sensini jätti tehtävän. Estudiantesin valmentajaksi hän siirtyi joulukuussa 2007. == Lähteet == == Aiheesta muualla == * Tilastoja pelaajauralta * Valmentajatilastot Argentiinan liigasta Luokka:Argentiinalaiset jalkapalloilijat Luokka:Argentiinalaiset jalkapallovalmentajat Luokka:Argentiinalaiset olympiamitalistit Luokka:Vuonna 1966 syntyneet Luokka:Elävät henkilöt
Jokelan koulukeskus

Jokelan koulukeskus on vuonna 1957 perustettu koulu Tuusulan Jokelassa. Ennen peruskouluun siirtymistä se oli oppikoulu, jonka nimi oli Jokelan yhteiskoulu. Nykyään koulukeskuksessa toimivat peruskoulun luokat 7-9 ja Tuusulan lukion Jokelan toimipiste (eli entinen Jokelan lukio). Yläkoulun rehtorina toimii Tuomo Tenhunen ja lukion Seppo Kärpänen. Koulukeskuksessa yläkoulun puolella oppilaita on noin 320 ja lukion puolella 190. Vuonna 2007 tapahtuneissa Jokelan koulusurmissa kuoli yhdeksän ihmistä. ==Aiheesta muualla== * Jokelan koulukeskuksen vanhat nettisivut * Jokelan koulukeskuksen uudet nettisivut Luokka:Suomen lukiot Luokka:Tuusulan peruskoulut
Projekti 667BDRM

Projekti 667BDRM "Delfin" () on Venäjän laivaston seitsemän 1985–1992 valmistetun ballistisin ohjuksin varustetun sukellusveneen muodostama alusluokka, jonka edeltäjä oli Projekti 667BDR (). == Suunnittelu == Alusten voimanlähteenä on kaksi VM-4-ydinreaktoria. Ne voivat kuljettaa 16 nestemäistä ajoainetta käyttävää ballistista R-29-ohjusta (). Lisäksi alukset on varustettu kuudella 533 mm torpedoputkella. == Alukset == Veneet on rakennettu Severodvinskin telakalla vuosina 1985–1992 ja yksi sukellusveneistä jälleenrakennettiin samassa paikassa. Sukellusveneiden tukikohta on Sayda-Guba pohjoisessa laivastossa. Telakalla olleella Jekaterinburgilla syttyi joulukuussa 2011 tulipalo.http://www.hs.fi/ulkomaat/Ydinsukellusvene+palaa+yh%C3%A4+Ven%C3%A4j%C3%A4ll%C3%A4+miehist%C3%B6%C3%A4+yh%C3%A4+sis%C3%A4ll%C3%A4/a1305552331393 Delta IV -luokan sukellusveneetGardiner, Robert s. 404 Nimi Telakka Kölinlasku Vesille Valmis Kohtalo K-51 Severodvinsk 23. helmikuuta 1984 1985 29. joulukuuta 1985 - K-84 Severodvinsk marraskuu 1984 joulukuu 1985 helmikuu 1986 - K-18 Severodvinsk marraskuu 1985 joulukuu 1986 helmikuu 1988 - K-114 Severodvinsk joulukuu 1986 syyskuu 1987 tammikuu 1989 - K-117 Severodvinsk syyskuu 1987 syyskuu 1988 maaliskuu 1990 - K-18 Severodvinsk syyskuu 1988 marraskuu 1989 syyskuu 1991 - K-407 Severodvinsk marraskuu 1989 tammikuu 1991 20. helmikuuta 1992 - *K-51 , peruskorjattu 1997–99, pohjoisessa laivastossa. *K-84 , peruskorjattu 1996–98, pohjoisessa laivastossa. *K-114 , peruskorjattu 2004–05, pohjoisessa laivastossa. *K-117 , peruskorjattu 2004–06, pohjoisessa laivastossa. *K-18 , peruskorjattu 2006–08, pohjoisessa laivastossa. *K-407 , peruskorjauksessa 2008–2010, palaa palvelukseen 2011. *K-64 , (jälleenrakennettu БС-64:ksi) ==Lähteet== * === Viitteet === Luokka:Neuvostoliiton laivaston sukellusveneet Luokka:Sukellusveneluokat
Nummelanharjun koulu

Nummelanharjun koulu eli NuHaKo on peruskoulun 7–9 luokkien koulu Vihdissä Nummelassa. Se sijaitsee uimahallin ja Vihdin lukion vieressä. Koulussa on oppilaita noin 430 ja henkilökuntaa noin 50. Koulun rehtorina toimii Katri Lappalainen. == Aiheesta muualla == * Koulun verkkosivut Luokka:Nummela Luokka:Vihdin oppilaitokset Luokka:Suomen peruskoulut
Uutisnauha

Uutisnauhaksi kutsutaan televisiokanavien lähetyksissään näyttämää tekstinauhaa, jossa kiertää lyhyitä uutisotsikoita tai vaikka tietoa pörssikurssien liikkeistä. Uutisnauhan käyttö on levinnyt myös Internetiin. Luokka:Televisiotermit
Mustamörsky

Mustamörsky (Helvella lacunosa) on kahden tähden ruokasieni, jonka keittämistä suositellaan ennen ruoaksi valmistamista. Se ei siis ole suoraan myrkyllinen, mutta nykytiedon mukaan kaikki mörskyt tulisi käsitellä keittämällä. Mustamörsky muistuttaa piispanhiippaa, mutta on väriltään nimensä mukaisesti lähes musta. Mustasatulamörsky (Helvella atra) on myös melko samannäköinen kuin mustamörsky. == Ulkonäkö ja koko == Mustamörsky on harmaa, harmaanmusta tai joskus miltei musta. Lakki on 2–10 cm leveä, lakin sisäpinta on ulkopintaa vaaleampi ja malto on harmaata, joustavaa sekä ohutta. Lakissa on epäsäännöllisiä muotoja, se on ontto, poimuinen ja lokeroinen. Sivulta katsottuna lakki muistuttaa satulaa, jossa on tavallisesti kaksi kohoumaa. Muiden kotelosienten tapaan mustamörskyllä ei ole helttoja tai pillejä vaan itiöt muodostuvat lakin pinnalla olevissa mikroskooppisissa itiökoteloissa . Jalka on lakkia vaaleampi, 3-10 cm pitkä, 1-3,5 cm paksu ja ontto. Se on epäsäännöllisen uurteinen ja levenee tyveä kohti. Mustamörskyn maku on mieto eikä se tuoksu erityisesti. == Levinneisyys == Mustamörskyjä kasvaa kaikkialla Suomessa sekä Pohjois-Amerikassa samoilla leveysasteilla ja samanlaisissa kasvuympäristöissä kun Euroopassa. Havaintoja on myös eteläisestä Meksikosta. == Kasvupaikka ja elinympäristö== Mustamörsky on syyssieni. Se on melko yleinen puutarhoissa, metsissä ja puistoissa. Esiintyy elo-lokakuussa. Celssin luontosivusto:Mustamörsky == Käyttö == Mustamörskyä kuivataan ja syödään sellaisenaan. Nykytiedon mukaan ne tulisi kuitenkin käsitellä keittämällä. == Kuvia == Tiedosto:Grubenlorchel (1).jpg Tiedosto:Helvella lacunosa 0600912.jpg Tiedosto:Helvella lacunosa G4 (2).JPG Tiedosto:Helvella lacunosa - Mustamörsky, Svart hattmurkla, Slate grey saddle C IMG 7760.JPG Tiedosto:Helvella lacunosa - Mustamörsky, Svart hattmurkla, Slate grey saddle C IMG 7867.JPG Tiedosto:Helvella lacunosa - Mustamörsky, Svart hattmurkla, Slate grey saddle C IMG 7750.JPG Tiedosto:Helvella lacunosa - Mustamörsky, Svart hattmurkla, Slate grey saddle C IMG 0360.JPG Tiedosto:Helvella lacunosa - Mustamörsky, Svart hattmurkla, Slate grey saddle C IMG 0362.JPG Tiedosto:2010-11-13 Helvella lacunosa crop.jpg Tiedosto:2012-03-29 Helvella lacunosa Afzel 208727.jpg Tiedosto:2012-03-29 Helvella lacunosa Afzel 208728.jpg Tiedosto:Elfin saddle.JPG Tiedosto:Black Helvella. Helvella lacunosa - Flickr - gailhampshire.jpg Tiedosto:2012-03-24 Helvella lacunosa Afzel 207679.jpg Tiedosto:Gruben lorchel Helvella lacunosa.jpg Tiedosto:Helvella lacunosa (23553011130).jpg Tiedosto:Helvella lacunosa I Sumava.jpg Tiedosto:Helvella lacunosa (32841908545).jpg == Lähteet == * * * === Viitteet === == Aiheesta muualla == * Helvella lacunosa, mustamörsky @ Natural Fungi in Finland Kuvia. * Suomen Luonto: Korvasienellä on syksyisiä sukulaisia * Elfin Saddle Mushrooms – Genus Helvella * Helvella lacunosa Afzel. - Elfin Saddle * The Helvella lacunosa species complex in western North America: cryptic species, misapplied names and parasites (pdf) Luokka:Mörskyt Luokka:Suomalaiset ruokasienet
Nivhin kieli

Nivhin kieli (aikaisempi nimitys giljakki; nivhiksi нивхгу, nivhgu) on Venäjän Kaukoidässä Amurjoen varrella ja Sahalinin saarella asuvien nivhien puhuma kieli. Nivhien perinteistä asuinaluetta on Amurin alajuoksu, Tatariansalmen rannikko sekä Sahalinin luoteis- ja itärannat.Jazyki Rossijskoi Federatsii i sosednih gosudarstv. Tom 2: 358. Nykyään suurin osa asuu Habarovskin aluepiirin Alejevkan taajamassa sekä Sahalinin alueen Nekrasovkan ja Noglikan taajamissa. Vuonna 1989 Venäjällä laskettiin olevan 4 600 nivhiä ja 1 200 nivhin kielen puhujaa. 76,2 % kansasta puhui äidinkielenään venäjää ja 23,3 % nivhiä. Vuoden 2002 väestönlaskennassa rekisteröitiin 5 200 nivhiä ja 688 nivhin kielen puhujaa. Sahalinin nivheistä kieltä ilmoitti osaavansa 284 henkeä, Habarovskin alueella 193. Vuoden 2010 väestönlaskennan mukaan Venäjällä on 198 nivhin puhujaa. Nivhi on isolaattikieli: sillä ei tiedetä olevaan mitään sukulaiskieliä. Pitkän ajan kuluessa siihen ovat vaikuttaneet tunguusikielet orokki, evenki, nanai ja negidaali. Kieli jakautuu Amurin ja Sahalinin päämurteisiin, joiden välillä on huomattavia eroja.Jazyki Rossijskoi Federatsii i sosednih gosudarstv. Tom 2: 358–359. 1930-luvun alussa nivhin kielen Amurin murretta varten laadittiin latinalaiseen kirjaimistoon perustunut kirjakieli. Vuonna 1953 siirryttiin kyrilliseen kirjaimistoon ja vuonna 1979 laadittiin kirjoitusjärjestelmä myös Sahalinin murretta varten. Nivhiksi on julkaistu äidinkielen oppikirjoja, kansanperinnekokoelmia sekä vähäinen määrä kaunokirjallisuutta. Kieltä opetetaan aineena viidessä koulussa. Opettajia koulutetaan Herzenin pedagogisessa yliopistossa Pietarissa. Vuonna 1990 Sahalinilla alettiin julkaista nivhinkielistä lehteä Nivh dif. Nivhin kirjaimisto: А а Б б В в Г г Ғ ғ Д д Е е Ё ё Ж ж З з И и Й й К к К’ к’ Ӄ ӄ Ӄ’ ӄ’ Л л М м Н н Ӈ ӈ О о П п П’ п’ Р р Р̌ р̌ С с Т т Т’ т’ У у Ф ф Х х Ц ц Ч ч Ч’ ч’ Ш ш Щ щ Ъ ъ Ы ы Ь ь Э э Ю ю Я я Nivhi on erittäin uhanalainen kieli. Nykyään sitä puhuu vain vanhin ikäpolvi. Nuoriso on siirtynyt käyttämään venäjää. ==Lähteet== * ===Viitteet=== ==Aiheesta muualla== * Endangered Languages of Siberia: The Nivkh language * Ethnologue: Gilyak Luokka:Isolaattikielet Luokka:Venäjän kielet
Rovio

Rovio tarkoittaa yleisesti isoa tulta, suurta nuotiota, muun muassa poltettavasta puukasasta.”ulos poltettavaksi koottu kasa puuta tms.; sellainen palavana; yl. iso tuli”. Joissakin kulttuureissa on varsinkin entisaikaan ollut tapana hävittää ruumiit polttamalla ne hautaroviolla, mutta nykyaikana yleisesti länsimaissa tuhkaus toteutetaan tuhkauslaitoksessa eli krematoriossa. Roviolla polttaminen on vanha teloitustapa. Suomessa ruumiin polttaminen roviolla on laissa kielletty. == Katso myös == * Juhannuskokko == Lähteet == == Aiheesta muualla == Luokka:Tuli Luokka:Hautaus
Hopeamarkka

Hopeamarkka on nimitys markan kolikosta, joka sisältää hopeaa. Ensin se oli Suomen suuriruhtinaskunnan rahajärjestelmän perusta 1860–1877 ja myöhemmin ilmestyneitä vuoden 1964–1968 markkoja alettiin nimittämään hopeamarkoiksi. == Suomen suurruhtinaskunnan aika == Aluksi markan arvo oli sidottu Venäjän ruplaan. Metallirahan puute, vaihtelevat valuuttakurssit hampurin markan ja ruplan välillä olivat ongelmia. Myös ulkomaisen luoton saannin vaikeudet sekä pankin perustamisvaikeudet olivat ongelmia. Vuonna 1859 Henrik Borgström vaati hopeakannalle paluuta ja suomalaiset kauppiaat lähettivät anomuskirjeitä senaatille. Hypoteekkiyhdistyksen perustavan kokouksen julkilausuma ja senaatti käsitteli asiaa 1.12.1859. Samassa kuussa senaatin finanssitoimituskunnan päällikkö Fabian Langenskiöld ehdotti hopeakantaan paluuta. Langenskiöld sai keisarilta suostumuksen Suomen omaan rahayksikköön 4.4.1860 sekä keisarilta ehdollisen suostumuksen paluusta hopeakantaan elokuussa 1862. Vielä Samana vuonna Langenskiöld otti Saksasta 16 milj. markan hopealainan. Langenskiöld suositteli seuraajakseen Snellmania. Vuonna 1860, markka oli määritelty kiinteästi neljäsosaksi ruplaa. Markka sidottiin hopeakantaan vuonna 1865, jolloin siitä tuli itsenäinen valuutta. Aleksandr Fadejev suunnitteli ensimmäinen hopeamarkan vuonna 1861 ja se lyötiin Suomen Rahapajalla 15.10.1864. Hopeamarkka painoi 5,18g, halkaisijaltaan 24 mm ja sen metalliseos oli 86,8 % Ag, 13,2 % Cu. Hopeisia markkoja lyötiin vuosina 1864-1867, 1870, 1872, 1874, 1890, 1892, 1893, 1907 ja 1915. Yhden hopeamarkan hopeamäärä määriteltiin ilmoittamalla, että yhdestä naulasta (n. 425 g) hopeaa voi lyödä 94,48 kappaletta yhden markan hopeakolikoita. Rahasarjan muut hopearahat olivat arvoltaan 2 markkaa, 50 penniä ja 25 penniä. Kahden markan kolikot olivat markkaa suurempia halkaisijaltaan ja painoltaan ja pennit vastaavasti pienempiä. Nämä hopearahat poistuivat käytöstä laillisena maksuvälineenä 1.1.1994. Ensimmäinen maailmansota aiheutti käytännössä kultakannasta luopumisen. 1918 kolikotkaan eivät olleet enää hopeisia eivätkä kultaisia, koska inflaatio oli tehnyt markan nimellisarvosta niin vähäarvoisen, että vanhat jalometalliset kolikot olivat romumetalliarvoltaan arvokkaampia kuin rahalliselta nimellisarvoltaan. == Itsenäisyyden aika == Olof Eriksson ja Heikki Häiväoja suunnittelivat vuonna 1964 julkaistun markan. Sen ulkoasu oli kilpailun tulosta, jossa yhdistettiin näiden kahden osallistujan ehdotukset. Sen hopeapitoisuus oli 35 % (metalliseos 35 % Ag, 57 % Cu, 8 % Zn), läpimitta 24 mm ja paino 6,4 g. Näitä hopeamarkoiksi kutsuttuja kolikoita lyötiin vuosina 1964–1968 sisältäen hopeaa, mutta tämän jälkeen niitä lyötiin myös ilman hopeaa, aina vuoteen 1993 asti seoksella 75 % Cu, 25 % Ni. Myöhemmin hopeiset markat tai eurot ovat olleet juhlarahoja tai sijoituskolikoita. == Lähteet == Luokka:Suomen markka Luokka:Suomen suuriruhtinaskunta Luokka:Hopearahat
James while John had had had had had had had had had had had a better effect
on the teacher

”James while John had had had had had had had had had had had a better effect on the teacher” on englanninkielinen lause, joka kuvastaa sanastollista monitulkinnallisuutta. Lause on usein annettu sanapulmaksi, johon pitää sijoittaa välimerkit oikeille paikoille,380 Operation Jumble , tarkastettu 15.09.08 jotta se tarkoittaisi jotain. Hans Reichenbach käytti lausetta vuonna 1947 harjoituksena lukijalle (sillä erolla, että sana while oli muutettu sanaksi where) kuvatakseen kielen eri tasoja, kohdekieltä ja metakieltä. Välimerkkien asettamisen jälkeen lause muuttuu ymmärrettäväksi: :James, while John had had "had", had had "had had"; :"had had" had had a better effect on the teacher. Lause tarkoittaa vapaasti suomennettuna ”Kun John oli käyttänyt muotoa ’had’, James oli käyttänyt muotoa ’had had’; ’had had’ -muodolla oli ollut parempi vaikutus opettajaan.” Alkuperäistä tekstiä ulkoasunsa puolesta jäljittelee käännös: "Jamesilla, kun Johnilla oli ollut "oli", oli ollut "oli ollut"; "oli ollut" oli ollut opettajasta parempi." ==Lähteet== Luokka:Sanaleikit Luokka:Englanninkieliset sanat ja sanonnat
S/S Jatuli

S/S Jatuli oli Neste Oy:n vuoteen 1982 asti omistama säiliöalus. Laiva oli aikanaan vetoisuudeltaan Suomen suurin kauppa-alus. Alus rakennettiin vuonna 1971 Malmössä ja Suomessa liikennöidessään sen kotipaikka oli Naantali. ==Historia== Aluksen tilasi alun perin norjalainen Kb Noralliance A/S Co. Malmössä sijaitsevalta telakalta. Tilaus kuitenkin siirrettiin brightonilaisen John Hudson Fuel & Shipping Ltd nimiin, jonka alaisuudessa laiva liikennöi viisi vuotta nimellä Hudson Friendship. Vuonna 1976 alus myytiin norjalaiselle A/S Trajan yhtiölle, joka nimesi aluksen Gordianiksi. Vuonna 1979 laiva myytiin jälleen eteenpäin, ja uusi omistaja Neste Oy nimesi aluksen Jatuliksi. Nesteen käytössä alus oli vuoteen 1982 asti, jolloin se myytiin St. Tobias Shipping Co. -yhtiölle, joka siirsi aluksen liikennöimään Liberian lipun alle nimellä St. Tobias. Aluksen ollessa raakaöljylastissa matkalla Khargin saarelta Ubeen siihen osui 11. syyskuuta 1984 irakilaisten laukaisema Exocet- ohjus 50 merimailia Khargin saaresta etelään (). Alus selvisi matkasta suunniteltuun määränpäähänsä, mutta se todettiin korjauskelvottomaksi. Alus myytiin romutettavaksi, ja Dalian romutti aluksen 31. joulukuuta alkaen.aukevisser.nl ==Lähteet== *Suomen kauppalaivastotietokanta === Viitteet === Luokka:Tankkerit Luokka:Höyrylaivat Luokka:Neste Shipping
Kerekin kieli

Kerekin kieli eli kerekki on Venäjällä Tšuktšien niemimaalla asuvien kerekkien puhuma tšuktšilais-kamtšatkalainen kieli. Nykyään sitä voidaan pitää lähes kuolleena. Kerekki kuuluu kamtšatkalaisten kielten tšuktšilaiseen ryhmään. Aikaisemmin sitä pidettiin korjakin murteena. Kielessä on paljon myös tšuktšilaisia piirteitä.Jazyki Rossijskoi Federatsii i sosednih gosudarstv. Tom 2: 94. Neuvostoaikana kerekit luettiin tšuktšeiksi, joiden keskuudessa he asuivat Tšukotkan autonomisen piirikunnan entisen Beringovskin piirin Meinypilgynon ja Hatyrkan kylissä. 1960–1980-luvuilla kerekkejä arvioitiin olleen korkeintaan sata henkeä ja kerekin kielen puhujia 25–30. Vuosituhannen vaihteeseen mennessä he olivat lähes täysin sulautuneet tšuktšeihin. Aleksandr Volodin löysi vuonna 1991 Meinypilgynosta kaksi kerekin puhujaa ja Hatyrkasta yhden. Australialaisen tutkijan Michael Dunnin mukaan vuonna 2000 kerekkiä osasi vain yksi vanhus. Tästä huolimatta vuoden 2002 väestönlaskennassa rekisteröitiin 8 kerekkiä ja peräti 15 kerekin puhujaa. Tilaston löytämistä kerekeistä kolme asui Tšukotkalla ja heistä kaksi ilmoitti osaavansa kerekin kieltä. Vuoden 2010 väestönlaskennan mukaan Venäjällä on kymmenen kerekin puhujaa. ==Lähteet== * ===Viitteet=== ==Aiheesta muualla== * Endangered Languages of Indigenous Peoples of Siberia: The Kerek Language * Ethnologue: Kerek * Luokka:Tšuktšilaiset kielet Luokka:Venäjän kielet
DrunkSoberLoveMusic

DrunkSoberLoveMusic on malli-laulaja Kim Heroldin 15. lokakuuta 2008 julkaistu sooloesikoisalbumi. Albumin ensimmäisenä singlenä julkaistiin Social Butterfly, joka oli yksi kesän 2008 soitetuimmista kappaleista. Toinen single Love in a Bottle julkaistiin syyskuun alussa. Kolmantena singlenä, joulukuun alussa julkaistiin albumin avausraita Panic In The Kitchen ja vielä toukokuun alussa 2009 julkaistiin singlenä Broken Hearts. Albumin kaikki kappaleet ovat Heroldin omaa käsialaa. Osaksi tekijöinä ovat toimineet myös David Thomson, Tidjân Ba, Jari Ilomäki ja Rocky Dawuni. http://www.universalmusic.fi/cutenews/show_news.php?subaction=showfull&id;=1220447896&archive;=&template;=uutiset Universal Musicin tiedote ==Kappaleet== # # # # # # # # # # # # ==Listasijoitukset== Albumin kappaleet Suomen virallisella latauslistalla Paras sijoitus Social Butterfly 4 (29/2008) http://www.latauslista.fi/haku/?q=kim+herold Kim Heroldin Latauslista -sijoitukset ==Lähteet== Luokka:Vuoden 2008 esikoisalbumit Luokka:Suomalaiset popalbumit
Kerekit

Kerekit ovat kansa Tšukotkassa Venäjällä. Kerekit ovat kuolemassa sukupuuttoon sulautuessaan tšuktšeihin ja venäläisiin. 1934 heitä oli noin 90 henkeä ja 1966 arviolta 70. Vuonna 2002 kerekkejä oli enää 8 ja vuonna 2010 4. Kerekkien puhuma kieli kerekki on hävinnyt sen puhujien vaihtaessa kielensä venäjään. Kerekit ovat läheistä sukua korjaakeille. Kerekit luettiin pitkään vain tšuktšien heimoksi mutta he erosivat näistä merkittävästi. Toisin kuin tšuktšit kerekit olivat paikallaan asuvia ja elivät kalastuksella. Venäjä valloitti kerekkien alueet 1800-luvulla murskattuaan alkuperäiskansojen vastarinnan. Venäjä ei kuitenkaan saanut alueella merkittävää poliitista tai taloudellista kontrollia ja kerekit eivät muiden pienten alkuperäiskansojen tavoin kääntyneet kristinuskoon. Kerekkien päädyttyä Neuvostoliiton alaisuuteen heidän kielensä ja kulttuurinsa rupesi kuihtumaan. == Lähteet == Luokka:Venäjän kaukoidän etniset ryhmät Luokka:Arktisen alueen alkuperäiskansat Luokka:Tšukotka
Preblen piirikunta

Preblen piirikunta on piirikunta Ohiossa, Yhdysvalloissa, joka on nimetty Edward Preblen mukaan. Sen suurin kaupunki on Eaton. ==Maantiede== Preblen naapuripiirikuntia ovat Darke pohjoisessa, Montgomery idässä, Butler etelässä ja Indianan puolella Unionin sekä Waynen piirikunnat. ==Väestö== Piirikunnassa oli vuoden 2010 väestönlaskennassa 42 270 ihmistä. Etniset ryhmät jakautuvat valkoisiin, joita on 97,5%, mustiin (0,6%), alkuperäisamerikkalaisiin (0,2%) ja aasialaisiin (0,5%). Kotitalouden mediaanitulo on 48 874 dollaria ja köyhyysrajan alapuolella oli 10,3% väestöstä 2007–2011 välisenä aikana. == Lähteet == Luokka:Ohion piirikunnat
Scoopex

Scoopex (SCX) on kansainvälinen kräkkeri- ja demoskeneryhmä, joka aloitti toimintansa Itävallassa 1980-luvun lopulla. Ryhmä työskenteli alun perin Amigan parissa. Vuonna 1990 se julkaisi Mental Hangoverin, jota monet pitävät merkittävänä tuotoksena: ensimmäisenä niin sanottuna trackmona eli demona, joka on saumattomasti soljuva kokonaisesitys, ei sarja löyhästi yhteenliittyviä osia.http://www.exotica.org.uk/wiki/Scoopexhttp://www.scheib.net/play/demos/what/borzyskowski/ Myöhemmin 1990-luvulla Scoopex siirtyi monien muiden ryhmien tavoin PC:n pariin. Sen ensimmäinen huomattava tuotos alustalle oli vuoden 1999 Mekka & Symposium -tapahtuman PC-demokilpailussa kolmanneksi tullut Alien 2 PC (käännös ryhmän aikaisemmin Amigalle tekemästä demosta). ==Lähteet== == Aiheesta muualla == * Ryhmän sivut * Scoopex Pouet-sivustolla * Mental Hangover Pouet-sivustolla Luokka:Demoryhmät Luokka:Piraattiryhmät Luokka:Amiga
Jaksonaika

Jaksonaika eli periodi on fysiikassa ja signaalinkäsittelyssä jaksollisen ilmiön yhden jakson kestoaika. Jaksollinen ilmiö toistuu samanlaisena aina yhden jaksonajan kuluttua. Esimerkiksi maapallon kiertoliikkeen jaksonaika on yksi vuosi ja maapallon pyörimisliikkeen jaksonaika on yksi vuorokausi. Pyörimisliikkeen jaksonaikaa kutsutaan myös pyörähdysajaksi, kiertoliikkeen jaksonaikaa kiertoajaksi, värähtelyn jaksonaikaa värähdysajaksi jne. Jaksonaika T on taajuuden f käänteisarvo: :T=1/f. Yhden Hz:n taajuisen värähtelyn jaksonaika on yksi sekunti. ==Katso myös== * Kellojakso * Aallonpituus Luokka:Signaalinkäsittely
Wyndham Halswelle

Wyndham Halswelle (30. toukokuuta 1882 - 31. maaliskuuta 1915) oli skotlantilainen juoksija ja sotilas. Halswellesta tuli kautta aikain ensimmäinen skotlantilainen olympiavoittaja, kun hän voitti 400 metrin juoksun olympiakultaa 1908 Lontoon kisoissa. Loppukilpailussa häntä yritettiin kiilata ulos radalta ja kilpailu päätettiin juosta uudestaan. Amerikkalaisjuoksijat boikotoivat uusintaa ja Halswelle pääsi yksinään juoksemaan olympiakultaan. Tapaus tulehdutti Britannian ja USA:n liittojen välit pitkäksi ajaksi. Kaksi vuotta aikaisemmin Ateenan välikisoissa Halswelle oli saavuttanut 400 metriltä hopeaa ja 800 metriltä pronssia. Halswelle juoksi Lontoon olympialaisissa 400 metrin olympiaennätyksen 48,4. Aika paransi Harry Hillmanin edellistä ennätystä 0,8 sekuntia. Halswelle oli ottanut osaa buurisotiin ennen kansainvälistä juoksu-uraansa. Sittemmin hän oli mukana ensimmäisessä maailmansodassa ja kuoli Neuve Chapellen taistelussa tarkka-ampujan luotiin 32-vuotiaana. == Lähteet == * The Herald: Hero from a forsaken generation * Henkilökuva (Scottish Sports Hall of Fame) === Viitteet === Luokka:Brittiläiset olympiavoittajat Luokka:Brittiläiset pikajuoksijat Luokka:Brittiläiset keskimatkojen juoksijat Luokka:Vuonna 1882 syntyneet Luokka:Vuonna 1915 kuolleet
José Sanfilippo

José Sanfilippo (s. 4. toukokuuta 1935) on argentiinalainen entinen jalkapalloilija, pelipaikaltaan hyökkääjä. Sanfilippo pelasi suurimman osan urastaan buenosairesilaisessa San Lorenzossa (1953-1962, 1972). Pelatessaan seurassa hän voitti Argentiinan maalikuninkuuden neljästi vuosina 1958–1961. Välissä hän edusti Boca Juniorsia, missä hän pääsi Copa Libertadoresin loppuotteluun, ja Banfieldia, uruguaylaista Nacionalia sekä brasilialaisia Bangua ja SC Bahiaa, missä voitti Brasilian mestaruuden vuonna 1969 ja oli myös liigan paras maalintekijä. Palattuaan San Lorenzoon vuonna 1972 Sanfilippo voitti seurassa sekä Argentiinan Metropolitano- että Nacional- liigojen mestaruuden ennen lopettamistaan kauden päätteeksi. Hän on yhä seuran historian paras maalintekijä 204 maalillaan, jotka syntyivät 260 ottelussa. Sanfilippo palasi kentille vielä vuonna 1978 alasarjajoukkue San Miguelin riveissä. Argentiinan maajoukkueessa Sanfilippo pelasi 29 ottelua, joissa hän teki 21 maalia. Hän voitti joukkueessa Etelä-Amerikan mestaruuden 1957 Perun kisoissa. MM-kisoissa hän pelasi 1962 Chilessä. ==Aiheesta muualla== * FIFA- tilastot * Tilastoja Luokka:Argentiinalaiset jalkapalloilijat Luokka:Vuonna 1935 syntyneet Luokka:Elävät henkilöt
Horodnja

Horodnja () on kaupunki Ukrainassa Tšernihivin alueen pohjoisosassa, noin 30 kilometrin etäisyydellä sekä Valko-Venäjän Homelin alueen että Venäjän Brjanskin alueen rajasta. Kaupunki on nykyään osa Tšernihivin piiriä. Paikkakunta sai kaupungin statuksen 1957. Kaupungin asukasluku oli 14 043 vuonna 2001. Vuoden 2013 alun väkiluvuksi arvioitiin 12 558 ja vuoden 2021 alussa 11 710. Paikkakunnalla on 2010-luvun puolivälissä hylätty lentokenttä, joka neuvostovuosina toimi sotilaslentokenttänä. ==Lähteet== Luokka:Tšernihivin alueen kaupungit Luokka:Tšernihivin piiri
Li Ang

Li Ang (, s. 1. syyskuuta 1981, Peking, Kiina) on kiinalainen gon pelaaja. Hän on kolmannen danin ammattilainen gossa. Hän on myös Pekingin nuorten go joukkueen päävalmentaja. Vuosien aikana hän on valmentanut useita nuoria gon pelaajia, kuten Chen Yaoyeta sekä useita ammattilais gon pelaajia. Vaimonsa, Li Yuen kanssa hän on kirjoittanut ja julkaissut 28 kirjaa gosta. Vuodesta 2002 lähtien Ang on opettanut gon peluuta KGS Go Serverillä nimimerkillä lyonweiqi. Hän on opettanut myös Espanjassa, Sveitsissä ja Saksassa == Lähteet == * https://senseis.xmp.net/?LiAng Luokka:Kiinalaiset henkilöt Luokka:Gon pelaajat Luokka:Vuonna 1981 syntyneet Luokka:Elävät henkilöt
Aulus Hostilius Mancinus

Aulus Hostilius Mancinus oli roomalainen poliitikko, joka toimi konsulina vuonna 170 eaa. Hänen isänsä oli Lucius Hostilius Mancinus, joka oli taistellut toisessa puunilaissodassa ja saanut surmansa Campaniassa. Vuonna 180 eaa. Mancinus valittiin preettoriksi ja 170 eaa. uransa ensimmäisen kerran konsuliksi. Hänet lähetettiin tällöin Makedoniaan taistelemaan kuningas Perseusta vastaan. Perseus oli edellisenä vuonna asettunut puolustuskannalle ja linnoittanut solia, jotka johtivat Thessaliasta Makedoniaan. Mancinus yritti kaksi kertaa murtautua makedonialaisten puolustuslinjojen läpi, mutta turhaan. Hänen ollessaan Kreikassa kaksi molossialaista päällikköä suunnitteli kaappaavansa Mancinuksen ja vievänsä hänet Perseukselle, mutta suunnitelma epäonnistui. Mancinus ei ollut kovinkaan kyvykäs komentaja, ja hänen joukkojensa sotatoimet olivat huolimattomasti valmisteltuja, ja kun hänen konsulikautensa loppui, hänet korvattiin seuraavan vuoden konsulilla Quintus Marcius Philippuksella.Polybios 27.16 Mancinuksella oli kaksi poikaa, Aulus Hostilius Mancinus ja Gaius Hostilius Mancinus. == Lähteet == *Polybios, Historiai, 27.16, 36.14 *Livius, 44.1, 50 === Viitteet === Luokka:Roomalaiset poliitikot
DDR-Oberliga

DDR-Oberliga oli Saksan demokraattisen tasavallan jalkapalloilun pääsarja. == Historia == Toisen maailmansodan jälkeen Neuvostoliiton miehitysvyöhykkeellä vanhojen urheiluseurojen toiminta kiellettiin. Jalkapallo pysyi kuitenkin kansalaisten suosikkilajina, sillä sen harrastaminen oli halpaa tuhoutuneessa ympäristössä. Jo elokuussa 1945 järjestettiin ensimmäinen kaupunkien välinen ottelu kun Leipzig ja Dessau pelasivat harjoitusottelun. Vuosina 1947–1949 tulevaa Oberligaa pelattiin cup-muotoisena kilpailuna, jonka nimi oli Ostzonenmeisterschaft. Tämän kilpailun karsintoihin jokainen maan osavaltio sai lähettää kaksi joukkuetta. Elokuussa 1949 pelattiin ensimmäiset cup- ottelut vastaperustettujen BSG-seurojen kesken. Sarjamuotoinen sarja perustettiin vuonna 1949 nimellä DS-Oberliga (Deutscher Sportausschuss Oberliga). Vuonna 1958 nimi muutettiin DDR-Oberligaksi. Alussa sarja koostui 14 joukkueesta, joista kolme viimeistä putosi alempaan DDR-Ligaan. Sittemmin joukkuemäärä vaihteli muutaman vuoden ajan, kunnes kaudesta 1954/1955 aina liigan lopettamiseen vuonna 1991 saakka joukkuemäärä oli 14 ja putoajan paikkoja kaksi. Vuosina 1956–1960 sarjakausi pelattiin keväästä syksyyn kolminkertaisena. === Lakkauttaminen === Kun Itä-Saksa lakkautettiin ja liitettiin Saksan liittotasavaltaan, pelattiin viimeinen DDR-Oberligan kausi 1990/1991 nimellä NOFV-Oberliga, mikä tarkoitti koillista aluesarjaa. Seuraavaksi kaudeksi Itä-Saksan liigat yhdistettiin liittotasavallan sarjajärjestelmään. Pääsarjajoukkueet siirtyivät sarjoihin edelliskauden menestyksen perusteella: 1\. Bundesliigaan: *FC Hansa Rostock *Dynamo Dresden Pohjoiseen 2. Bundesliigaan: *Stahl Brandenburg Eteläiseen 2. Bundesliigaan: *1. FC Lok Leipzig *Hallescher FC *Rot-Weiß Erfurt *FC Carl Zeiss Jena *Chemnitzer FC, eli entinen FC Karl-Marx-Stadt NOFV-Oberliga Nordiin: *FC Stahl Eisenhüttenstadt *Vorwärts Frankfurt/Oder *BFC Dynamo Berlin NOFV- Oberliga Mitteen: *1. FC Magdeburg *FC Energie Cottbus NOFV-Oberliga Südiin: *FC Sachsen Leipzig Vuonna 1994 entinen NOFV-Oberliga tuli yhdeksi Saksan Regionalligan aluesarjaksi. == Mestarit == {| class="wikitable" Kausi Seura 1947–1948 SG Planitz 1948–1949 ZSG Union Halle 1949–1950 ZSG Horch Zwickau 1950–1951 BSG Chemie Leipzig 1951–1952 BSG Turbine Halle 1952–1953 SG Dynamo Dresden 1953–1954 BSG Turbine Erfurt 1954–1955 BSG Turbine Erfurt 1956 SC Wismut Karl Marx Stadt 1957 SC Wismut Karl Marx Stadt 1958 ASK Vorwärts Berlin 1959 SC Wismut Karl Marx Stadt 1960 ASK Vorwärts Berlin 1961–1962 ASK Vorwärts Berlin == Lähteet == == Aiheesta muualla == * Itä-Saksan jalkapalloon keskittynyt sivusto * Tilastot vuosittain * Tilastot RSSSF:ssa *